Giuseppe Piazzi - Uiquipedia

# Giuseppe Piazzi

### De Uiquipedia

Giuseppe Piazzi foi un astrónomu y sacerdote italianu, monxu teatín. Ñació en Ponter (Valtellina)'l 7 de xunetu de 1746 y morrió en Nápoles el 22 de xunetu de 1826. Fundó l'observatoriu astronómicu de Palermu.

El 1 de xineru de 1801, descubrió un oxetu estelar que se desplazaba pel fondu d'estrelles: el so movimientu yera retrógradu primero y direutu depués, de mou que camentó que yera un nuevu planeta; na carta remitida al so collaciu Barnaba Oriano, de Milán, ansí lo indicaba anque cuando escribió a Joseph Lalande (en París) y a Johann Elert Bode (en Berlín) nun quinxo arriesgase: anunció-yos el descubrimientu d'un nuevu "cometa".

Piazzi bautizólu col nome de Ceres Ferdinandea, pola diosa griega y siciliana, y pol rei Fernandu IV de Nápoles y Sicilia. Más alantre, el Ferdinandea eliminóse por razones polítiques. 1 Ceres resultó ser el primer asteroide que s'observaba del cinturón d'asteroides y, fasta anguaño, el de mayor tamañu conocíu.

Poques selmanes depués perdióse nel resplandor solar d'ocasu: basándose nes poques observaciones disponibles Gauss creyó una ferramienta matemática nueva, cola que pudo predicir la posición del asteroide; meses más sero recuperábase nuevamente Ceres.

A los pocos díes William Herschel col so gran reflector emplegando elevaos aumentos, determinaba'l diámetru micrométricu del cuerpu y (basándose na distancia, determinada pol cálculu orbital de Gauss) el tamañu real del mesmu: en tornu a 260 km. Si yera un planeta, yera enforma pequeñu; en marzu de 1803 un nuevu "planeta" (más sero asteroide, nome suxeríu por Herschel) sumábase a la llista al descubrir Heinrich Olbers el diminutu Palas.

Piazzi dedicóse demientres munchu tiempu a ellaborar un catálogu d'estrelles, güei en desusu, que presentaba la posición esauta de dellos miles d'elles; ceo sedría superáu pol de Friedrich Bessel primero (unes 75.000 estrelles) y Friedrich Argelander depués (con más de 259.000).

Retrieved from "http://ast.wikipedia.org../../../g/i/u/Giuseppe_Piazzi_4070.html"

Categoría: Astrónomos

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- Ελληνικά
- English
- Español
- Eesti
- Suomi
- Français
- Galego
- Magyar
- Interlingua
- Italiano
- 日本語
- 한국어
- Lëtzebuergesch
- Bahasa Melayu
- Plattdüütsch
- Nederlands
- ‪Norsk (bokmål)‬
- Polski
- Português
- Русский
- Sicilianu
- Slovenčina
- Slovenščina
- Svenska
- Türkçe
- 中文